কামরুল ইসলাম রাব্বি
অন্য ব্যবহারের জন্য, দেখুন কামরুল ইসলাম (দ্ব্যর্থতা নিরসন)। কামরুল ইসলাম (জন্ম: ১০ ডিসেম্বর, ১৯৯১) পটুয়াখালীতে জন্মগ্রহণকারী বাংলাদেশের আন্তর্জাতিক ক্রিকেটার। বাংলাদেশ ক্রিকেট দলের সদস্য। রাব্বি নামে সমধিক পরিচিত কামরুল ইসলাম ঘরোয়া প্রথম-শ্রেণীর ক্রিকেট ও লিস্ট এ ক্রিকেটে বরিশাল বার্নার্স, বাংলাদেশ এ, কুমিল্লা ভিক্টোরিয়ান্স, বাংলাদেশ ক্রিকেট বোর্ড একাদশ, বিসিবি নির্বাচিত একাদশের পক্ষে খেলেছেন। দলে তিনি মূলতঃ ডানহাতে মিডিয়াম ফাস্ট বোলিং করে থাকেন। এছাড়াও ডানহাতে নিচের সারিতে ব্যাটিং করে থাকেন তিনি।